96/461/EY: Komission päätös, tehty 11 päivänä heinäkuuta 1996, pesukoneille myönnettävää yhteisön ekotuotemerkkiä koskevista ekologisista arviointiperusteista (ETA:n kannalta merkityksellinen teksti)



Virallinen lehti nro L 191 , 01/08/1996 s. 0056 - 0058



KOMISSION PÄÄTÖS, tehty 11 päivänä heinäkuuta 1996, pesukoneille myönnettävää yhteisön ekotuotemerkkiä koskevista ekologisista arviointiperusteista (ETA:n kannalta merkityksellinen teksti) (96/461/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön ekotuotemerkin myöntämisjärjestelmästä 23 päivänä maaliskuuta 1992 annetun neuvoston asetuksen (ETY) N:o 880/92 (1) ja erityisesti sen 5 artiklan 1 kohdan 2 alakohdan, sekä katsoo, että asetuksen (ETY) N:o 880/92 5 artiklan 1 kohdan ensimmäisessä alakohdassa säädetään, että tuotemerkin myöntämisedellytykset määritellään tuoteryhmittäin, asetuksen (ETY) N:o 880/92 10 artiklan 2 kohdassa säädetään, että tuotteen ekologiset vaikutukset on arvioitava tuoteryhmäkohtaisten erityisperusteiden pohjalta, komissio on päätöksellä 93/430 (ETY) (2) hyväksynyt ekologiset arviointiperusteet yhteisön ekotuotemerkin myöntämistä varten pesukoneille; ekologiset arviointiperusteet ovat mainitun päätöksen 3 artiklan mukaisesti voimassa 30 päivään kesäkuuta 1996 asti, on aiheellista tehdä uusi päätös tämän tuoteryhmän ekologisista arviointiperusteista, jotka ovat voimassa seuraavat kolme vuotta edellisten arviointiperusteiden voimassaoloajan loputtua, jotta pesukoneiden valmistajat ja maahantuojat voivat jatkaa osallistumistaan yhteisön ekotuotemerkin myöntämisjärjestelmään; jotta vältettäisiin kyseisten arviointiperusteiden voimassaolon katkoja, tämän päätöksen olisi siksi tultava voimaan 1 päivästä heinäkuuta 1996, on aiheellista tarkistaa päätöksellä 93/430 (ETY) hyväksyttyjä arviointiperusteita energiankulutuksen ja pesutehon luokituksen ja testausmenetelmien ilmaisemiseksi neuvoston direktiivin 75/92 (ETY) täytäntöönpanemiseksi kotitalouksien pesukoneiden energiankulutuksen osoittamisen osalta 23 päivänä toukokuuta 1995 annetun komission direktiivin 95/12/EY (3) kanssa ja energian- ja vedenkulutusvaatimusten mukauttamiseksi teknisiin uutuuksiin ja markkinoiden kehitykseen, asetuksen (ETY) N:o 880/92 6 artiklan mukaisesti komissio on kuullut artiklassa tarkoitettuja keskeisiä etujärjestöjä neuvoa-antavassa foorumissa, ja tässä päätöksessä määrätyt toimenpiteet ovat asetuksen (ETY) N:o 880/92 7 artiklan mukaisesti perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Tämän päätöksen mukaisella tuoteryhmällä tarkoitetaan: yleisölle myytäviä päältä ja edestä täytettäviä pesukoneita, lukuun ottamatta erillisellä pesu- ja linkousrummulla varustettuja pesukoneita ja pesukone-kuivaimia (jäljempänä `tuoteryhmä`). 2 artikla Tuoteryhmän ympäristövaikutukset arvioidaan liitteessä esitettyjen erityisten ekologisten arviointiperusteiden mukaan. 3 artikla Tuoteryhmän määritelmä ja tuoteryhmää koskevat arviointiperusteet ovat voimassa 1 päivästä heinäkuuta 1996 30 päivään kesäkuuta 1999. 4 artikla Tuoteryhmälle annetaan tunnusnumero "001" hallinnollisia tarpeita varten. 5 artikla Tämä päätös on osoitettu kaikille jäsenvaltioille. Tehty Brysselissä 11 päivänä heinäkuuta 1996. Komission puolesta Ritt BJERREGAARD Komission jäsen (1) EYVL N:o L 99, 11.4.1992, s. 1 (2) EYVL N:o L 198, 7.8.1993, s. 35 (3) EYVL N:o L 136, 21.6.1995, s. 1 LIITE KEHYS Jotta pesukoneelle voidaan myöntää ekotuotemerkki, pesukoneen on täytettävä tämän liitteen arviointiperusteet, joiden tarkoitus on - vähentää energian käyttöön liittyviä ympäristöhaittoja ja -vaaroja (ilmaston lämpeneminen, happamoituminen, uusiutumattomien luonnonvarojen ehtyminen energiankulutusta vähentämällä) - vähentää luonnonvarojen käyttöön liittyviä ympäristöhaittoja vedenkulutusta vähentämällä - vähentää veden pilaantumista estämällä tarpeeton pesuainehävikki. Arviointiperusteet kannustavat myös käyttämään parhaita käytäntöjä ja lisäämään kuluttajien ympäristötietoisuutta. Muovisten osien merkitsemisellä kannustetaan pesukoneen kierrätystä. TÄRKEIMMÄT ARVIOINTIPERUSTEET 1. Energian säästäminen Kone saa kuluttaa enintään 0,23 kWh sähköenergiaa pyykkikiloa kohti EN 60456-testissä käytettäessä komission direktiivissä 95/12/EY tarkoitettua 60 °C:n vakiopuuvillaohjelmaa. Tällöin kone hyväksytään komission direktiivin 95/12/EY liitteen IV mukaisiin energiatehokkuusluokkiin A ja B. 2. Veden säästäminen Kone saa kuluttaa enintään 15 litraa vettä pyykkikiloa kohti EN 60456-testissä käytettäessä komission direktiivissä 95/12/EY tarkoitettua 60 °C:n vakiopuuvillaohjelmaa. 3. Pesuainehävikin estäminen Kone saa hukata enintään 5 prosenttia pesuainetta IEC 456:1994-testissä, kun pesuaine lisätään pesuainelokeroon. PARHAIDEN KÄYTÄNTÖJEN PERUSTEET 4. Käyttäjän opastus 1. Koneessa on oltava selvät merkinnän oikeiden säätöjen tekemiseksi kutakin tekstiilityyppiä ja pesumerkintää varten. 2. Koneessa on oltava selvät merkinnät käytettävissä olevista energian- ja vedensäästöohjelmista ja -vaihtoehdoista. 3. Koneen käyttöohjeessa on oltava neuvoja ympäristön kannalta oikeasta käytöstä ja erityisesti - neuvoja oikeasta asennuksesta, ja jos koneessa on kuumavesitäyttömahdollisuus, neuvoja veden lämmityksessä kotona käytettävästä polttoaineesta, - neuvo käyttää konetta mahdollisuuksien mukaan kokonaan täytettynä. Mukana on oltava selkeitä esimerkkejä tyypillisestä enimmäistäyttömäärästä / tyypillisistä enimmäistäyttömääristä, - neuvo vaihdella pesuaineen määrää veden kovuuden, koneen täyttöasteen ja pyykin likaisuuden mukaan, - tietoja koneen energian- ja vedenkulutuksesta eri lämpötiloissa ja eri täyttöasteissa ja sen mukaan, täyttyykö kone kuumalla tai kylmällä vedellä, jos tämä vaihtoehto on valittavissa, - neuvoja tekstiilien oikeasta lajittelusta ja tekstiilityypille sopivasta lämpötilasta sekä maininta siitä, että useimmiten korkeita lämpötiloja ei enää tarvita käytettäessä nykyaikaisia pesuaineita ja koneita, - neuvoja tilanteista, joissa esipesu on todennäköisesti tarpeen, jos sellainen on käytettävissä, - tietoja pesukoneen osista ja materiaaleista, jotka voidaan käyttää uudelleen ja/tai kierrättää, - neuvo siitä, että kuluttajan pitäisi pesukoneen hävittäessään tiedustella ja noudattaa soveltuvia jätteidenkäsittelytapoja. 5. Kierrätyksen kannustaminen Jos koneosissa on yli 50 gramman painoisia muoviosia, näissä on oltava pysyvä merkintä materiaalin laadusta. Materiaaleista käytettävät oikeat lyhenteet ovat: 1. PET, 2. HDPE, 3. PVC, 4. LDPE, 5. PP, 6. PS, 7. kaikki muut muovit ISO 1043-standardin mukaisesti. SUORITUSKYVYN ARVIOINTIPERUSTEET 6. Pesuteho Koneen on saavutettava yli 0,94:n pesutulosindeksi EN 60456-testissä käytettäessä direktiivissä 95/12/EY tarkoitettua 60 °C:n vakiopuuvillaohjelmaa. Tällöin kone hyväksytään direktiivin 95/12/EY liitteen IV mukaiseen pesutulosluokkaan A, B, C tai D. 7. Huuhteluteho Koneen huuhtelutehon on oltava sellainen, että se saavuttaa vähintään laimennussuhteen 1:30 IEC456:1994-testin määritelmän mukaisesti. 8. Tiedot äänenvoimakkuudesta Kuluttajalle on annettava selkeästi näkyvät tiedot pesukoneen äänenvoimakkuudesta pesu- ja linkousvaiheen aikana. Tämä tehdään sisällyttämällä tiedot energiamerkintään. Äänenvoimakkuuden testausmenetelmät ovat EN 60704-2-4 ja EN 60704-3. TIETOA KULUTTAJILLE Seuraava tieto on asetettava mahdollisimman hyvin kuluttajan nähtäville (mahdollisuuksien mukaan merkinnän viereen): - "Tuote on Euroopan ekotuotemerkin myöntämisjärjestelmän ekologisten arviointiperusteiden mukainen, millä pyritään vähäisempään - energiankulutukseen, - vedenkulutukseen ja - veden pilaamiseen." - "Käyttöohjeessa on lisätietoja ympäristövaikutusten vähentämisestä."